tartuNLP/wikipedia-smugri-20251201 huggingface dataset:
Бакишева, Нина Петровна

Ни́на Петро́вна Ба́кишева — нимо-дано удмурт театральной актриса, кырӟась.
Вордӥськиз 1927 аре 27 июне туала Вавож ёросысь Иваново-Вознесенск гуртын. 1941 аре Тыловыл-Пельгаысь сизьым аресъем школаез быдтӥз, сояз аре ик Можга педучилищее пыре но отын 1944 арозь дышетске. 1944 арысен 1946 — Тыловыл-Пельгаысь школаын кутскон классъёсын дышетӥсь луыса ужа. 1946 арысен 1951 арозь дышетске Ленинградысь Николай Островский нимо театр институтын. Институтысь бертыса, 1951 арысен пенсие потытозь ик — Удмурт драматической театрысь актриса.
Удмурт АССР-ысь калык артист (1958), РСФСР-ысь дано артист (1960). «Знак почёта» орденэн пусъемын (1958). 1981 аре Нина Бакишевалэн нимыз УАССР-ысь трудовой славалэн но героизмлэн Данъян книгаяз гожтыса кельтэмын вал.
Театрын шудэм сяна, Нина Бакишева мыло-кыдо пыриськиз общественной уже но: со вал Ижысь кар кенешысь но УАССР-ысь Вылӥ кенешысь депутат, Вылӥ кенешысь президиумлэн членэз, Вань Россиысь театр обществоысь президиумлэн членэз, со ик обществолэн удмурт люкетэныз но кивалтӥз, Тупаса улонэз утёнъя комитетын но ужаз, пӧртэм аръёсы кивалтӥз удмурт театрысь партийной но профсоюзной организациосын, со ик луиз Ижысь нылкышно кар кенешлэн нырысетӥ тӧроез.
Белицер, Вера Николаевна

Ве́ра Никола́евна Бе́лицер — ӟуч этнограф, Волга-Урал котырысь калыкъёслэсь материальной культуразэс (уката ик дӥськутсэс) эскерись.
Вордскиз Рязаньын 1903 аре 5 апреле (вуж стилья 23 мартэ). Дышетскиз Мускоысь кун университетысь общественной наукаосъя факультетлэн этнологи-кылтодон люкетаз. Дышетскемзэ йылпумъям бераз, Калыктодонъя музейын (берлогес — СССР-ысь калыкъёслэн музейзы) ужаз (1925-1941). Музейын ужан дыръяз ик Белицер трос пол вуылӥз Волга-Урал котырысь калыкъёс доры этнографической экспедициосы. 1943 арысен Белицер — СССР-ысь Наукаосъя академилэн этнографияя институтаз: нырысь аспирант, собере старшей научной ужась (1945-1968) но старшей научной консультант (1968-1978) луыса.
Аспирантураын дышетскем дыръяз Белицер дасяз но азинлыко утиз кандидат луон диссертацизэ («Народная одежда удмуртов. Материалы к этногенезу»). Нош доктор луон диссертациеныз (1959) луиз 1958 аре печатлам «Очерки по этнографии народов коми. XIX – начало XX в.» нимо монографиез. Комиослы (зырянъёслы, пермякъёслы, зюздякъёслы, язваослы, имжаослы) но удмуртъёслы сяна, Белицерлэн вань бесерманъёслы но сӥзем ужез («К вопросу о происхождении бесермян (по материалам одежды)»). Уно аръёс ӵоже Белицер кивалтӥз Мордва этнографической экспедициен.
Кулӥз Вера Белицер 4 апреле 1983 аре Мускоын.
Блок, Владимир Михайлович

Влади́мир Миха́йлович Блок — ӟуч композитор, музыковед, журналист.
Вордскиз Мускоын 7 ноябре 1932 аре. 1957 аре йылпумъяз Мускоысь П.И.Чайковский нимо кун консерваториез (профессор Шебалинлэсь композицияя но профессор Гилельслэсь фортепианоя классъёссэс), 1961 аре — аспирантураез (кивалтӥсьёсыз: композицияя проф. Шебалин но проф. Баласанян, крезьгурлэн теориезъя — проф. Мазель). 1958-1960 аръёсы — МузГИЗ-ын редактор луыса ужа, нош 1960-1962 аръёсы Мускоысь Ленин нимо педагогияя институтын дышетэ. 
Владимир Блок туж тунсыкъяське вал удмурт музыкаен. Трос пол вуылӥз Удмуртие, кусыпъёс возиз тросэныз удмурт крезьгурчиосын, уката ик Герман Корепановен, удмурт крезьгуро фольклорысь мотивъёс басьтыса, ачиз но кылдытъяз устоесь, удмурт шӧмоесь крезьгуръёсты. Нылпиослы сӥзем «Удмурт крезьгуръёс» фортепианолы пьесаосын сборникез пыре Удмуртиысь крезьгуро школаослэн дышетскон репертуаразы.
Владимир Блоклэсь нимзэ ӟеч тодо Норвегиысь крезьгурчиос но: со вал Эдвард Григлэн калыккуспо обществоысьтыз Россиысь люкетлэн нырысетӥ тӧроез.
Кулӥз Мускоын 1996 аре.
Москвин, Алексей Степанович

Алексе́й Степа́нович Москви́н (1726-1779) — ӟуч гурезь инженер, Ижысь но Воткаысь корт поттон заводъёсты кылдытӥсь.
Аслэсьтыз карьеразэ Москвин кутскиз Кушваысь чугун ӵыжатон заводын. Серебрянка корт поттон заводэз лэсьтонэ но пыриськиз. 
1757 аре граф Пётр Шуваловлэн косэмезъя Камдор шаере мынэ, отын ик со кылдытэ Вотка дурысь (1759) но Оӵ дурысь (1760) заводъёсты (Камдор заводъёс) но кӧня ке дыр ӵоже та заводъёслэсь ужзэс радъя но валтэ.
Бывальцев, Михаил Николаевич

Михаи́л Никола́евич Быва́льцев — удмурт композитор, крезьгуро фольклорез бичась.
Вордӥськиз туала Балезино ёросысь Атасгуртын (ӟуч сямен Петухово) 2 толсуре 1908 аре. Пинал дырысеныз ик Михаил туж яратӥз удмрут калык крезьгурез. Солэн атаез баянэн, бубенэн, пу пуньыосын усто шудэ вал, та устолыклы нылпиоссэ но дышетъяз.
1932 аре Бывальцев Ижысь театрально-художественной техникумлэн театр люкетаз дышетскыны пыре, 1935 аре — Мускоысь кун консерваторилэн дирёжерско-хоровой люкетаз. Консерваториын дышетскемзэ Бывальцев йылпумъяз 1941 аре июне, ӵапак Быдӟым отечественной ож кутскем азьын. 
Удмурт крезьгуро фольклорез бичанын нырысетӥ вамышъёссэ Бывальцев лэсьтӥз театрально-художественной техникумын дышесткем дыръяз ик, тодмо ӟуч композитор Дмитрий Васильев-Буглай кивалтэм улсын ортчытэм фольклор экспедицын. Со дырысен Бывальцев удмурт калык кырӟанъёсты люкан бордын дугдылытэк ужа, Муское кошкыса ини но та ужез ӧз кушты: со пумиське ӵапак со дыре Мускоысь консерваториын дышетскем Григорий Титовен но солэсь кӧня ке кырӟанъёс гожтыса кельтэ.
Ваньзэ Михаил Бывальцев ог сю удмурт калык крезьгуръёс гожтыса кельтэм.
1936 аре гужем Михаил Бывальцев мыло-кыдо пыриське кырӟанъя но эктонъя удмурт ансамблез кылдытон уже: Аполлон Каторгинэн ӵош гуртъёсы пота, усто куараосын адямиосты хоре люканы юрттэ.
1941 аре, война кутскыку, Михаил Бывальцев калык ополчение пыре но Мускоез немец ожгарчиослэсь утёнын бырыны шеде.
Коломна

Коло́мна – Муско улосысь кар. Улӥсьёсыз — ог 148,0 сюрс адями (2006).
Оӵ

Оӵ (ӟуч кылын "Иж") — Бадӟым Оӵ но Пичи Оӵ шуръёслэн огазе кариськемзылэсь кылдытэм шур. Солэн йылыз Ванькагурт дорын, Удмуртилэн Эгра но Якшур-Бӧдья ёросъёссылэн гожазы интыяськемын.
Шур бызе Удмуртилэн но Татарстанлэн музъемъёстӥзы уйпалысен лымшорлань но усе Кам шуре, солэн Волгае усён интыезлэсь 124 иськемен.
Али ибн Аби Талиб

А́ли ибн А́би Та́либ (‎‎), Мухаммед пророклэн атаезлэн вынызлэн пиосыз пӧлысь куинетӥез. Нимо-дано ожгарчи, кивалтӥсь но оратор. Ньылетӥ халиф. Суннитъёслэн берпуметӥ «шонерлыко халифсы». Шиитъёслэн нырысетӥ имамзы, кыкетӥ но куинетӥ имамъёссылэн атайзы. Ахль уль-бейтэ пырисьёс пӧлысь огез. 632 аре Гадир-Хумын Мухаммед сое аслаз преемникеныз ялӥз, озьы ке но, солэн халифатэз кутскиз 24 ар ортчыса гинэ.
Вордскемын 599 аре (хиджри календарья 13 раджабе, хиджралэсь азьло 24-тӥ аре) Меккаын, виемын 661 аре Куфаын (хиджри календарья 21 рамаданэ 40-тӥ аре).
Пиосыз — Хасан но Хусейн, кышноез — Фатима аз-Захра (Мухаммедлэн но Хадиджалэн нылзы).
Солэн гожтэтъёсыз, косонъёсыз, проповедьёсыз люкамын нимаз книгае — «Нахдж уль-Балага».
Петров, Виктор Эрнестрович

Улонзэ веран.
Ви́ктор Эрне́стрович Петро́в — удмурт вебмастер. Вордскемын 1971 аре сентябре Пичи Пурга ёросысь Курчум-Нӧръя гуртын. Алексей эгызоеныз кылдытъяз удмурт но ӟуч кылъёсын ужась сайтъёсты.
Петров, Алексей Эрнестрович

Улонзэ веран.
Алексе́й Эрне́стрович Петро́в — удмурт вебмастер. Вордскемын 1971 аре сентябре Пичи Пурга ёросысь Курчум-Нӧръя гуртын. Виктор эгызоеныз кылдытъяз удмурт но ӟуч кылъёсын ужась сайтъёсты. Кулӥз 2009 арын.
Корепанов, Станислав Андреевич

Станислав Андреевич Корепанов (Стас Корепанов) — Эгра посёлокысь пияш (1989—2007). 2007 аре 27 южтолэзе (мартэ) Ижкарын туж зол жугемын вал но 31 южтолэзе (мартэ) эмъясконниын басьтэм травмаослэсь кулӥз. Солэн быремез туж паськыт масс-медиа-кампанилы ньӧм каремын вал: быдэс Россиез кышкатъязы вир юись — йыр вандӥсь «ӟуч фашистъёсын», «неонацистъёсын» но «скинхедъёсын». Стасэз виемен сэрен ӝутэм уголовной уж судэ сётэмын, но судъян процесс йылаз-пумаз вуттэмын вал, йыртэмасьёс срокъёссэс басьтӥзы (13 арес). Озьы ке но, пумкыл (приговор) ялэм бере но та виро уж котьма ласянь валамон луоз шуыса оскон туж ӧжыт.
Крылов, Михаил Александрович

Михаи́л Алекса́ндрович Крыло́в — Алнаш ёросысь «Молодая гвардия» колхозлэн тӧроез, Удмурт Республикаысь гурт удысысь дано ужась, Аграрной союзлэн Алнаш ёросысь люкетэзлэн тӧроез, Алнаш ёрос кенешлэн депутатэз. «За заслуги перед Отечеством» орденлэн кыкетӥ степенё медаленыз пусъемын (2007).
Кышнояськемын, куинь пизэ будэтӥз.
Иванов, Вениамин Вениаминович

Вениами́н Вениами́нович Ивано́в — Шаркан ёросысь ЗАО «Ошмесысь» механик. Умой ужамез понна Кун Кенешлэн грамотаосыныз пусйылэмын. 2007 аре солэн нимыз пыртэмын Удмурт Республикалэн Данъян пул вылаз.
Перевозчикова, Татьяна Степановна

Татья́на Степа́новна Перево́зчикова — Дэбес ёросысь «Темп» крестьян хозяйстволэн кивалтӥсез. 2007 аре солэн нимыз пыртэмын Удмурт Республикалэн Данъян пул вылаз.
Ившин, Вениамин Никонорович

Вениами́н Никоно́рович (яке Никанорович) И́вшин — удмурт гожъясь (кылбурчи), книга поттон удысын ужась, журналист. Россиысь (1998) но Удмуртиысь (1994) культура удысын дано ужась, 1984 арысен Россиысь писательёслэн союзазы пыре, Удмурт Республикалэн Кун премиезлэн лауреатэз.
Вордскемын 1947 аре 30 октябре Кез ёросысь Ванялуд гуртын.
Поттӥз туж уно кылбур сборникъёссэ: «Мар дуно?», «Инбаммы одӥг», «Выжъёс», «Ворпо гуждор» но мукетъёссэ. Аслэсьтыз гожъям сяна, дасяз но поттӥз Михаил Ильинлэсь «Чильтыро ӟольгыри», Григорий Верещагинлэсь «Куазие, куазие» но мукет авторъёслэсь кылбур-вероссборникъёссэс. Пушкинлэсь «Сказка о попе и работнике его Балде» выжыкылзэ удмурт кылэ берыктыса печатлам книгаез калыккуспо конкурсын вылӥ дунъямын вал.
1971 аре Удмурт кун пединститутэз йылпумъяса, ужаз «Дась лу!», «Советской Удмуртия» газетъёслэн редакциосазы, «Кизили» но «Кенеш» журналъёслэн валтӥсь редакторзы вал, нош 1994-тӥ арысен — «Удмуртия» книгапоттонниысь валтӥсь редактор.
Бехтерева, Людмила Николаевна

Людми́ла Никола́евна Бе́хтерева — Удмуртиысь историк, истори наукаосъя кандидат (1998). Тунсыкъяське НЭП-лэн вакытэныз.
Вордскемын Грах ёросысь Куюк гуртын интеллигентъёслэн семьяязы. Анаез Алевти́на Проко́пьевна — удмурт, кема аръёс школаын ӟуч кыллы дышетӥз, берлогес культурая юртэн кивалтӥз. Атаез Никола́й Миха́йлович Пара́нин — ӟуч, ужаз киномеханик луыса, собере колхозын бригадирын.
Людмила Николаевна дас класс бере Кузонысь кун университетлэсь историяя факультетсэ йылпумъя. Собере ужаны кутске Историяя, кылъя но литературая Удмурт институтын.
Картэз Сергей Львович — история наукаосъя доктор, профессор, дышетэ Удмурт кун университетысь правоя, социальной кивалтонъя но кышкыттэмлыкъя институтын дышетэ. Сергей нимо пизы вань.
Копысова, Евгения Владимировна

Евге́ния Влади́мировна Ко́пысова — Удмуртиысь композитор, крезьгурез калык пӧлы вӧлмытӥсь. Россиысь композиторъёслэн союзазы пыре. Удмурт Республикаысь искусство удысысь дано ужась, Удмуртия кун мунё театрын крезьгур люкетэн кивалтӥсь, Удмурт кун филармониысь лектор-музыковед.
Йылпумъяз Саратовысь консерваториез. Уно аръёс ӵоже ужа но улэ Ижын. Евгения Копысова удмурт кылбурчиослэн кылбуръёсызлы гожтэм трос кырӟанъёлэн авторзы. Крезьгурез калык пӧлы вӧлмытон ужзэ нуэ картэныз Николай Максимовичен ӵош ик.
Петров вынъёс

Петро́в вынъёс — удмурт вебмастеръёслэн Виктор но Алексей Петровъёслэн огъя нимзы.
Чирков, Сергей Михайлович

Серге́й Миха́йлович Чирко́в — Эгралась ужбергатӥсь, крезьгурчи, вебмастер. Удмурт Элькунысь лулчеберет удысын сӥё-дано ужась.
Вордскемын 1958 аре 20 оштолэзе (20 апреле). Удмурт интернетын тодмо луэ «Вань улонмы – Игра» ӟуч но удмурт кылын ужась вотэсбамъёсыз но Петров вынъёсын чӧш «Удмурт крезьгур Интернетын» проектазы ужаменыз.
Лапшин, Александр Аркадьевич

Алекса́ндр Арка́дьевич Лапши́н — чугун сюрес вылын ужась, ГЖД-лэн сӥё-дано ужасез. Вордскемын 1956 аре 2 толшоре. Вань улонзэ со герӟаз чугун сюрес вылын ужанын. 1973 арысен со ужаны кутскиз Огырчиысь локомотив депоын — нырысь слесарь-ремонтник луыса, собере ини луиз машинистлэн юрттӥсез, машинист, машинист-инструктор. 1990 арысен 1998 арозь —Огырчи депоысь кивалтӥсезлэн воштӥсез, валтӥсь инженер. 1998 арысен 2005 арозь — Огырчиысь локомотив деполэн кивалтӥсез. 2005 аре со луиз ГЖД-лэн Иж люкетысьтыз кивалтӥсьлэн воштӥсеныз – поездъёс ветлон удысын кышкыттэмлыкъя валтӥсь ревизорен; со аре ик толсур толэзе Лапшин — ГЖД-лэн Иж люкетысьтыз кивалтӥсьлэн нырысетӥ воштӥсез. 2007 аре сӥзьыл Александр Лапшин ГЖД-лэн Иж люкетысьтыз кивалтӥсьлэсь должностьсэ басьтӥз.
Хайдаров, Рашит Осипович

Раши́т О́сипович Хайда́ров (Рашит Хайдар) — удмурт журналист, гожъясь-юморист. Вордскемын Башкириын, Янаул ёросысь Шудек гуртын. Ужа Ижын, «Удмурт дунне» газетын. Гожтэмъёсыныз кык сборникъёс потӥллям — «Ачим» но «Салам».
Кык пол кышнояськемын (нырысетӥ кышноеныз люкиськемын), будэтӥз кунь нылпиоссэ (нырысетӥ кышноезлэсь кык пи но кыкетӥезлэсь — ныл).
Насибуллин, Риф Шакрисламович

Риф Шакрисла́мович Насибу́ллин (15 октябрь 1936-тӥ ар, д.Четырман, Янаул ёрос, БАССР) — тодмо удмурт кылчи, диалектология но кылтодон география удысысь специалист, Удмурт кун университетысь математической кылтодонъя лабораториен кивалтӥсь, филологи наукаосъя доктор, профессор, Удмурт кун университетысь Гуманитарной технологиосъя финн-угор научно-образовательной центрысь лингвистической картографирования но исторической лексикология лабоараторилэн кивалтӥсез, 300 ятыр статьяослэн авторез. Россиысь нырысетӥ электронно-цифровой диалектологической атласлэн кылдытисез. Улэ но ужа Ижын.
Улон сюресэз.
Вордӥськиз Башкириысь Янаул ёросысь Четырман гуртын. Покчи классъёсын тодон-валанъёсты басьтӥз удмурт кылын, 5-7 классъёсын – бигер кылын, 8-10 классъёсын – ӟуч кылын.
1960-тӥ арын Бирскысь педагогической кун инситутэз йылпумъямез бере, ужаны интыяськиз Башкириысь Татышлы ёросысь районной газетэ бигер кылысь удмурт кылэ берыктӥсь луыса.
1961-1968-тӥ аръёсы ӟуч, удмурт но немец кылъя дышетӥсь луыса Янаул но Калтасы ёросъёсысь школаосын ужаз. Башкириысь удмурт вераськетъёсъя фольклор материалэз бичаз, кыллюкам радъяз, кудӥз Риф Шакрисламовичлы наукае сюрес усьтӥз.
Т.И. Тепляшиналэн но В.И. Алатыревлэн дэмламъёсызъя Ижкаре вуэ, аспирантурае пырыны дасяське. Ужа «Дась лу!» газетын.
1969-1972-тӥ арёсы В.И. Лыткинлэн кивалтэмез улсын Мускоысь Кылтодонъя институтын аспирантураын дышетске.
1972–1983-тӥ аръёсы Удмуртиысь кылъя НИИын тырше.
1983-тӥ арысен Удмурт кун университетысь археологъёслэн научной лабораторияз, Р.Д. Голдиналэн кивалтэмез улсын ужа.
1992-тӥ арысен кивалтэ УдГУ-ысь лингвистикая лабораториен. Кема дыр ӵоже люкам материалъёссэ радъяны кутске Удмурт кылья Диалектической Атласэ.
1999-тӥ арын филологи наукаосъя доктор луэ.
Солэн кивалтэмез улсын Кузебай Гердлэн творчествоез математической методэн эскеремын вал. Пумозяз ӝоген вуттэмын луоз удмурт филологиын нырысетӥ Частотной словарь.
Тодос дуннеын Риф Шакрисламовичез удмурт диалектъёсты эскерисен тодо. 2009-тӥ арын куартолэзе Р.Ш. Насибуллинлэн лабораториез поттэ трос томъем Удмурт кыллэн диалектологической атласэзлэсь нырысетӥ книгазэ. Кыкетӥез книга потэмын 2011 арын.
Кутскон бам/temp

 — — Выль ивор гожтыны
Миннигараев, Фёдор Галиханович

Фёдор Галиха́нович Миннигара́ев — удмурт журналист, «Моя Удмуртия» ТРК-ысь национальной вещаниея службалэн иворъёс понна кыл кутӥсь редакторез. Азьвыл ужаз «Удмурт дунне» иворбамын газетын, Удмурт радиоын но Удмурт телевидениын.
Вордскемын 23-тӥ тулыспалэ 1975-тӥ арын Башкириысь Татышлы ёросысь Вукогуртын. Дышетскемын Удмурт кун университетлэн удмурт филологияя факультетаз, собере отысь ик экономикая но кивалтонъя институтын. 2007-тӥ аре Приволжской федеральной округын экономикая но калыкез улон-вылонын утён удысъя тужгес усто журналистэн лыдъямын. Али пресс-службалэн (кивалтӥсез) Удмурт Элькунлэн Кун Кенешез 2014-тӥ арысен ужа.
Нуэ удмурт кылын ужась «Лӧпшо Педор» нимо сайт.
Зубков, Владимир Евгеньевич

Влади́мир Евге́ньевич Зубко́в — удмурт крезьгурчи, баянэн шудӥсь, крезьгуръя педагог.
Вордскемын Алнаш ёросысь Азамат гуртын 1953 арын 29 толшоре. Шор-ёзо дышетсконзэ басьтӥз Можгалан, отын ик дышетскиз крезьгуръя школаын. Йылпумъяз Ижысь крезьгуръя училищеез но Казаньысь консерваториез. 1987–1990 аръёсы таланто пиналъёслэн школа-интернатазы директор луыса ужаз.
Владимир Зубковлэн крезьгур удысын мылысь-кыдысь тыршемез трос данъян грамотаосын пусъемын, 2000 аре солы «Удмуртиысь культура удысысь дано ужась» ним сётэмын.
Бекманов, Геннадий Иванович

Генна́дий Ива́нович Бе́кманов — удмурт калыклэн яратоно кырӟасез; крезьгурчи (баянэн шудӥсь) но артист, Удмурт Республикаысь калык артист.
Вордскемын 1957 аре Завьял ёросысь Ожмос (ӟуч сямен: Ба́бино) черкогуртын. Ужа Удмурт кун театрын. «Катанчи» театрез кылдытӥсьёс пӧлысь огез.
Ушаков, Анатолий Алексеевич

Анато́лий Алексе́евич Ушако́в — туж тодмо удмурт маскарчи, эстрадая «Шулдыр ӝыт» ансамбльлэн кылдытӥсез но 27 ар ӵоже кивалтӥсез.
2004 аре машинаос шуккиськыса бырыны шедиз.
Шулдыр ӝыт

«Шулдыр ӝыт» — удмурт эстрадая ансамбль. Кылдӥз 1977 аре сентябрь толэзе Удмурт филармония бордын. Солэн кема аръёс ӵоже кивалтӥсез Анатолий Ушаков, солэн кышноез Галина Платонова но ансамбльын самой кылдытон дыръяз ужам мукет артистъёс — Ленинградын, «Ленконцертлэн» эстрада устолыкъя творческой мастерскойын (ТМЭИЛ-ын) дышетскем адямиос; ТМЭИЛ-эн кусыпсэс соос тямыстонэтӥ аръёсы но возизы — «Шулдыр ӝыт» вань дыръя ини соос отын кык пол стажировкаез пырпотӥзы. Соос сяна, ансамбльын ужам уката тодмо адямиос пӧлысь пусйыны луысал А. Анкудиновез, В. Дуркинэз, М. Ворончихинэз.
Ансамбльлэн популярной луэмез люконтэм герӟаськемын вал Анатолий Ушаковлэн усто организатор вылэменыз но калыкын яратэм маскарчи луэменыз. Ушаковлэн бырыны шедем бераз «Шулдыр ӝытлэн» нимыз пумен вуныны кутскиз. 2004-тӥ арысен ансамблен кивалтӥз Галина Платонова–Ушакова, 2006-тӥ арысен - Марина Галичанина. 2012-тӥ арысен лулчеберетъя кивалтӥсь - Наталья Ушакова. Али театрын 9 артист ужа:
Платонова, Галина Иосифовна

Гали́на Ио́сифовна Плато́нова (картэзъя "Ушакова") — удмурт кырӟась, «Шулдыр ӝыт» ансамбльлэн кивалтӥсез но солистэз. Россиысь сӥё-дано артист.
Вордскемын Можга ёросысь Тылойыл Починка (ӟуч сямен: Ка́менный Ключ) гуртын. Йылпумъяз Ижысь крезгуръя училищелэсь вокалъя люкетсэ, собере, Удмуртиысь культурая министерстволэн каналъёсызъя Ленинградэ, «Ленконцертлэн» эстрада устолыкъя творческой студиын дышетскыны ыстэмын вал.
Анатолий Ушаковлэн кышноез. Картэз 2004 аре бырыны шедем бераз, «Шулдыр ӝытлэн» кивалтӥсез луиз.
Ворончихин, Михаил Тимофеевич

Михаи́л Тимофе́евич Ворончи́хин — нимо-дано удмурт кырӟась. Вордскемын 1947 аре 3-тӥ мартэ Глаз ёросысь Качкашур гуртын. Ленинградысь Римский-Корсаков нимо консерваторилэн крезьгуръя училищеяз крезьгур комедиосын шудӥсь артистлы дышетскем бераз Удмуртие бертӥз; ужаз Удмурт театрын, «Италмас», «Шулдыр ӝыт» но «Арганчи» ансамбльёсын. Али калык эктонъя но кырӟанъя «Айкай» фольклор театрын солист но администратор луыса ужа.
Медведева, Алевтина Васильевна

Алевти́на Васи́льевна Медве́дева — удмурт артист, кырӟась. Вордскемын 1970 аре Кизнер ёросысь Элекмувыр гуртын. Школаез йылпумъяса, Ижысь культурая училищеын хоръя люкетаз дышетскиз, собере «Италмас» ансамбльын ужаны кутскиз. Удмурт Республикаысь сӥё-дано артист (2000). Евгения Медведевалэн сузэрез.
Медведева, Евгения Васильевна

Евге́ния Васи́льевна Медве́дева — удмурт артист, кырӟась. Вордскемын 1961 аре Кизнер ёросысь Элекмувыр гуртын. Школа бере Можга педучилищеын дышетскиз. Собере Ижысь 23-тӥ шор-ёзо школаын дышетӥсь луыса ужаз. Ижысь мотозаводын но ужаны кылдӥз. 1985 аре пыриське кырӟасьёслэн конкурсазы, отын пумиське «Италмас» ансамбльысь кивалтӥсен Анатолий Мамонтовен; солэн ӧтемезъя ик «Италмасын» ужаны кутске. Удмурт Республикаысь калык артист. Алевтина Медведевалэн апаез.
Евгений Медведева «Италмасысь» мукет кырӟасьёслэсь висъяське кужмо, пиосмуртлэн выллемгес ик куараеныз. Солэсь кырӟан манерзэ ӵемысь ӵошато чиганъёслэн кырӟан манеренызы.
Удмурт алфавит

Удмурт алфавит — удмурт кыллэн алфавитэз. Алфавитэ пыро 38 букваос: ӟуч алфавитысь 33 букваос но 5 нимысьтыз удмурт пусъёс.
Коми кыл

Коми кыл — коми-пермяк кылэн ӵош ик удмурт кыллы уката матын луись кыл. Финн-угор кылъёслэн пермь группаязы пыре (удмурт но коми-пермяк кылъёсын). Азьвыл сое «коми-зырян кыл» шуылӥзы (куддыръя али но со ним уже кутӥське, коми-пермяк кылэн сурантэм вылысь).
Коми кыл удмурт кыллы матын ке но, удмуртъёслы со валантэм. Удмурт кылэн ӵошатыса, коми кылын туж трос ӟуч асэстэмъёс, озьы ик, синтаксисаз но ӟуч кыллэн влияниез туж зол шӧдӥське. Коми фонетикаын вань трос архаика тодметъёс.
Манси кыл

Манси кыл () — ISO 639-3: mns. .
Муско регион

Муско регио́н — Мусколэн но Муско улослэн огъя официальной луисьтэм нимзы.
Росгидромет

Росгидроме́т — Россиысь гидрометеорологияя но котырысь инкуазьлэн мониторингъя федераци службалэн официальной вакчиятэм нимыз (ӟуч сямен: Федера́льная слу́жба по гидрометеороло́гии и монито́рингу окружа́ющей среды́, Росгидроме́т).
Варачёв, Владимир Павлович

Влади́мир Па́влович Варачёв — тодмо удмурт баянист, удмурт кун филармониын ужась. Вордскемын 1948 аре, кулэмын 2006 аре.
Выль ивор гожтыны

Замените в поле ввода «ГГГГ-ММ-ДД» на дату вашей новости в этом формате(ГГГГ — год, ММ — месяц, ДД — день)
&lt;inputbox&gt;
type=create
editintro=Иворъёс:ГГГГ-ММ-ДД
preload=Выль ивор гожтыны/Ивор шаблон
default=Иворъёс:2026-02-02
buttonlabel=Азьлань
width=70
&lt;/inputbox&gt;
Кубыз (сиосын инструмент)

Кубыз — скрипкалэн удмурт калык вариантэз. Азьвыл сое киын лэсьтыло вал, али нош фабрикаын лэсьтэм скрипкаос уже кутӥсько. Азьвыл соин шудо вал ал вылэ пуктыса. 
Кубыз нимлэн этимологиез тюрк: кылсярысь, казахъёс асьсэлэсь одӥг пулэсь вӧлэм скрипказэс "комуз, кобуз" кылъёсын пусъё, крашиньёс ымкрезез (варганэз) кубыз шуо. Со ик кыл мукет калыкъёсын но асэстэмын: поръёс скрипказэс "ия-ковыж" шуо, мадьяръёслэн нош "koboz" кылзы ньыль яке тямыс езо крезьгуро инструментэз возьматэ. 
Калык этимологияя «та кыл кыклы люкиське. «Ку» со кыӵе ке пӧйшурлэн куэз; «быз» кыӵе ке золтэм езлэн куараез. Вашкала дыръя куэз векчи лемта кадь вандылыса, позыръяса, кыӵе ке пу борды золтыса шудозы вылэм. Соин ик сыӵе «бызгетон» шудонлы «кубыз» ним понӥлям» (Кузебай Гердкытысь со цитата басьтэмын?). 
Поръёслэн ия-ковыжзы, удмуртъёслэн кубыззы выллем ик, нырысь-валысь одӥг пулэсь вӧлэм кык езо крезьгуро инструмент вылэм, 1930-тӥ аръёсы соин ал вылазы пуктыса шудо на вал ай (берло сое фабричной скрипка воштӥз) . Сыӵе ик скрипказы чувашъёслэн но вылэм, шудон манерез но удмуртъёслэн выллем вылэм . Мордваос скрипказэс "гарьзе, стрепка, кайга" шуиллям. Хантъёслэн но мансиослэн одӥг езо вӧлэм "нин-юх" нимо крезьгуро инструментсы вань. Шор дауръёсы ву шапык выллем формаё одӥг пулэсь вӧлэм скрипказы ӟучъёслэн но вылэм — "гудок". Нош коми калык шудэ вылэм "си-гудӧк" нимо скрипкаен.
Кубыз трос аръёс чоже вунэтэмын вал. Берло аръёсы нимысьтыз кубызэн шудон амалъёсты но гуръёсты каллен бичаны кутскизы. Анастасия Петрова но Миклош Деметер (Печ университетысь, Венгрия) сюрс укмыс сю укмыстон тямысэтӥ арысен ветлӥзы Татарстанэ но Марий Элэ, утчазы пересь усточиосты. Миклош дышетскиз выль кубызъёс лэсьтыны, быгатыса ачиз шудиз. «Эктон корка» студиысь Алексей Кузнецов та ужез азинтиз. Али кубызэн трос коллективъёс шудо ини (нимъёссы?).
Итерзен

И́терзен (Uetersen) — уйшор Германиысь, Шлезвиг-Гольштейн музъемысь пичи кар. Улӥсьёсыз —18.765 адями (2006). Со интыяськемын Гамбург карлэсь ог 30 иськемын. 
Ӵапак Итерзенысь 1987 аре Хельсинкие кошкем но отысь ини аслэсьтыз Россие лобамзэ кутскиз Матиас Руст.
Эчер

Эчер (венгер сямен "Ecser", словак сямен "Ečer") — Венгриысь гурт, Будапештлэсь кыдёкын ӧвӧл. Улӥсьёсыз ог 3100 адями. Бускель гуртъёс Маглод (Maglód), Иллё (Üllő), Вечеш (Vecsés) .
История.
Документъёсын Эчер нырысьсэ тодмо луиз 1315 аре, "Echer" формаын. Озьы ке но, Эчер 1100 арлэсь вашкалагес луэ ини шуыса малпан вань. Турокъёс шаере лыктэмен (1541-1699), Эчер копак буш луиз. Собере ини отчы улыны лыктӥзы словакъёс но венгръёс. 1740 аре Эчерын выль черк лэсьтэмын вал, али со — гуртлэн чеберъянэз.
Культура.
Эчер туж тодмо эктонъёсыныз (кылсярысь, «Ecseri lakodalmas» — «Эчерысь сюан»), со эктонъёсын словак мотивъёс но вань.
Козмач, Иштван

И́штван Ко́змач () — мадьяр кылчи, дышетӥсь. Вордскиз 9 ноябре 1954 аре Шальготарянын. Дышетон уж нуэ Кечкеметысь колледжын но Сегедысь университетын, со сяна, Словакиысь Нитраын ужа. 
1994-1997-тӥ аръёсы Удмурт кун университетын венгер кыллы дышетӥсь луыса ужаз.
Маглод

Ма́глод (венгер но словак сямен "Maglód") — Венгриысь пичи кар, Будапештлэсь кыдёкын ӧвӧл. Улӥсьёсыз ог 9000 адями. Бускель гуртъёс Эчер (Ecser), Иллё (Üllő), Дёмрё (Gyömrő).
Ubuntu

Ubuntu (Убу́нту) — Linux-лэн дистрибутивъёсыз пӧлысь тужгес тодмо огез. Со Debian вылэ инъяське.
Linux шорсюлэм

Linux (Ли́нукс) — Unix-выллем операци системаос пӧлысь огезлэн ядроез.
Линукс ядроез уже кутӥсь тужгес тодмо дистрибутивъёс: Debian, Fedora, Mandriva, OpenSUSE, Ubuntu
Чӧлсконъёс.
www.kernel.org
Коробейников, Алексей Владимирович

Алексе́й Влади́мирович Коробе́йников (1961) — Удмуртиысь историк, спортсмен (ву ултӥ уясь, PADI Divemaster &amp; PADI Underwater Archaeologist огазеяськонлэн ёзчиез). РАЕ-ысь профессор, Россиысь ветеранъёслэн «Боевое братство» огазеяськонзылэн удмурт ёзэтэныз кивалтӥсезлэн воштӥсез.
Улон но ужан сюресэз.
Алексей Владимирович вордӥськиз 26 тулыспалэ 1961 арын Ижкарын.
1983-тӥ арын йылпумъяз Удмурт кун университетысь историяя ёзэтсэ. 1988-тӥ арын тодон-валан люказ СССР-ысь КГБ-лэн Вылӥ курсъёсаз (Киевкарын). Отставкаысь капитан. Ас понназ ужась эскерись-исследователь, историк, мылкыдзэ сётыса ужа «Иднакар: методы историко-культурной реконструкции» журналзэ дасян бордын. Тодосъя ужъёсаз со бадӟым саклык висъя Урало-Поволжьеын ортчем историысь учыръёсты выльысь эскеронлы, вашкала каръёсысь шедьтосъёсъя вашкала калыклэсь историзэ гожтонлы.
А. В. Коробейников 400-лэсь ятыр тодосъя ужъёслэн авторзы луэ. Соос пӧлысь 19-эз печатламын ВАК пусэн потӥсь журналъёсын. 70 пала монографи но 125-лэсь ятыр книга гожтӥз. Берлоез «Солдат судьбу не выбирает» (2023) потэм книгаез уката но паськыт вӧлмиз. Со сяна, Алексей Владимировичлэн 16 изобретенилы свидетельствоосыз вань — соос улонэ пыӵатэмын археологияя удысын.
А. В. Коробейников — Россиысь Инкуазьтодон Академилэн истори тодос удысъя профессорез. Валтӥсь эскеронъёсыз сӥземын археологиысь шедьтосъёсты выль сямен эскеронлы но валэктонлы. Та удысъя А. В. Коробейников дасяз ни пӧртэм компьютер программаос. Кылсярысь, муысь шедьтэм пукыӵ ньӧлъёслэсь кызьы лобӟемзэс эскеронъя программа (Osseus), пукыӵ ньӧлъёсты баллистика амалъя чакланъя программа (Archer), вашкала каръёслэсь кышкытлыклэсь макем зол утиськемзэс тодонъя программа (Hillfort). Алексей Владимирович история тодосэ пыртӥз выль валатон: вашкала каръёслэн кышкытлыклэсь утиськон амалъёссы, соосты дунъянъя-чакланъя методика кылдытӥз. Со вылэ пыкъяськыса, эскерыны луэ котькыӵе объектлэсь кышкытлыклы дась луэмзэ.
Тодосчилэсь методиказэ уже куто эскеронъя (исследованиосъя) куд-ог центръёсын. Соя А. В. Коробейниковлы сётэмын методиказэ улонэ пыӵатэм сярысь акт.
А. В. Коробейниковлэн 6 кунъёсын (странаосын) 180 пала тодосъя ужъёсыз потэмын. Со сяна, та тодосчи ву пушкын уянъя вылӥ квалификациен пусъемын. Финн-угор обществолэн (Хельсинки кар) ёзчиез луэ. Вуылэмын пӧртэм кунъёсы. Улэ Ижкарын.
Интернетэз уже кутӥсь тодосчиос пӧлысь А. В. Коробейников тужгес но яркытэз, кужмоез луэ. Солэн ужъёсыз паськыт вӧлмемын Интернетын, угось тросэз сайтъёс мылкыд каро та тодосчилэсь ужъёссэ вӧлмытыны. А. В. Коробейников ӟеч кусып возе иворъёсъя «Удмуртология» порталэн, трос ужъёссэ шедьтыны луэ та портал пыр.
Иднакар (журнал)

Иднакар: Методы историко-культурной реконструкции (вакчиятыса «Иднакар») — Ижын потӥсь научной журнал. ISSN 1994‑0599 (Online), ISSN 1994‑5698 (Print), ISSN 1994‑5744 (CD‑ROM). Сӥземын история, археология, кылтодон, этнографи удысысь ужпумъёслы. Потэ ӟуч но англи кылын. Валтӥсь редакторез но поттӥсез — Алексей Владимирович Коробейников. Та вакытлы поттэмын 45 номер. Журналлэсь вань номеръёссэ eLIBRARY.RU сайтысь шедьтыны луэ. Журналлэсь бумага вылэ печатлам номеръёсты 1udm.ru книгаосъя магазинысь заказать карыны луэ.
Сахарных, Денис Михайлович

Дени́с Миха́йлович Са́харных (1978) — Ижысь историк, кылчи, интернет-проектъёсын кивалтӥсь, вылӥ но ватсаса дышетон удысын ужась. Россиысь журналистъёслэн союзазы пыре. «Удмуртология» сайтлэн кылдытӥсез, «Иднакар» журналлэн кылдытӥсьёсыз пӧлысь огез (редакциын ужаз 2006-2011 аръёсы). Ужа Удмурт Республикаысь Дышетӥсьёслэсь тодон-валанзэс будэтонъя но паськытатонъя институтысь Тодон-валан сётон удысын информаци технологиосъя улос центрлэн директорезлэсь ужзэ быдэсъясь луыса.
Удмуртология

Удмуртоло́гия — удмурт кыллы, лулчеберетлы (культуралы), вашкала тодослы (историлы) сӥзем интернет-портал. Кылдытэмын 2002 аре. Кылысь кылэ берыктоно ке, "удмуртология" ‘удмуртъёс сярысь тодон-валан, соослы сӥзем тодос (наука)’ шуэмез возьматэ. Таӵе ним быръемын вал, вотэсбамлэсь (сайтлэсь) тодэтзэ (тематиказэ) чакласа. 
Порталлэн администраторез — Сахарных, Денис Михайлович.
Моргунов, Сергей Сергеевич

Серге́й Серге́евич Моргуно́в (1966) — Ижысь медик, хирург-реаниматолог, наука удысын ужась.
Митюков, Николай Витальевич

Никола́й Вита́льевич Митюко́в — Ижысь испанист, историк но техника удысын ужась. Техника наукаосъя кандидат, профессор. Испаниысь корольлэн зарезь академиысьтыз член-корреспондент. «ИДНАКАР» журналлэн редколлегияз пыре.
Савин, Константин Николаевич

Са́вин Константи́н Никола́евич — Глазысь экономист, улон коммунальной возёсысь ужась. РАЕ-ысь профессор, экономика наукаосъя кандидат. 50-лэсь ятыр научной статьяослэн, 4 монографиослэн, 6 дышетскон книгаослэн авторзы.
Анисимов, Леонид Фёдорович

Леони́д Фёдорович Ани́симов — Удмуртиысь селекционер. РАЕ-ысь профессор.
Эдлинский, Игорь Борисович

Эдли́нский И́горь Бори́сович — Удмуртиысь эмъясь-хирург, тодос ужась, ужбергатӥсь. РАЕ-ысь профессор. Вордскиз 10-тӥ инвожое 1939-тӥ арын Аксак черкогуртын (Башкирысь АССР).
Кулӥз 26-тӥ шуркынмонэ 2012-тӥ арын.
Бусыгина, Елена Леонидовна

Еле́на Леони́довна Бусы́гина — Удмуртиысь физик-твердотельщик, спортсмен.
Шутова, Надежда Ивановна

Наде́жда Ива́новна Шу́това (ныл дыр нимтулыз "Ле́комцева") — Удмуртиысь археолог. РАЕ-ысь профессор, истори наукаосъя доктор.
Со вордскиз 28-тӥ толшоре 1955-тӥ арын Лонки-Ворцы черкогуртын (Эгра ёросын). Йылпумъяз Удмурт кун университетлэн вашкала тодос факультетэз 1977-тӥ арын.
Со вашкала тодос, кылъя но литературая Удмурт Институтын 1979-тӥ арысен ужа.
Бурдов, Геннадий Николаевич

Генна́дий Никола́евич Бу́рдов — Удмуртиысь ветеринар, кун удысын ужась, наука удысын ужась. РАЕ-ысь профессор, ветеринар наукаосъя доктор. «Заслуженный ветеринарный врач РФ» дано нимзэ нуллэ.
Зеленин, Дмитрий Константинович

Дми́трий Константи́нович Зеле́нин вордскемын 21 октябре (выль стилья 2 ноябре) 1878 аре Ватка губерниысь Сарапул утемысь Люк черкогуртын — али со Удмуртиысь Завьял ёросэ пыре); кулэмын Ленинградын 31 августэ 1954 аре) — этнограф, фольклорист, диалектолог, СССР-сь наукаосъя академилэн член-корреспондентэз (1925), Болгариысь наукаосъя академилэн академикез (1946).
1904 арын зеленин Юрьевысь университетэз быдэстӥз. 1916 арысен Харьков университетлэн ӟуч кылосъя профессорез, 1925 арысен Ленинград университетын этнографияя кафедраен кивалтӥсь. Ӟуч диалектъёсъя но калык поэзияя валтӥсь ужъёсыз 1900—1915 аръёсы печатламын. Этнографияя бадӟым ужъёсыз шунды пуксён пал славянъёслэн материальной культуразылы но осконъёссылы сӥземын. Шаертодон удысын Зеленин эскериз Ватка пала ӟучъёслэсь кызьы вуэмзэс но отӥ вӧлмемзэс, вераськемзылэсь пӧртэмлыксэ, фольклорзэс. Удмурт, пор, башкир калыкъёслэсь улон-вылонзэс эскеронэз паськытатон-муромытон сярысь но сюлмаськиз. Зеленин — Сарапулысь музеез кылдытисьёс пӧлысь огез (1909).
Пусъемын Трудового красного знамени орденэн, СССР-ысь Наукаосъя Академилэн арни медаленыз (кык пол) но премиеныз (кык пол), Ӟуч географияя обществолэн зарни медаленыз (кык пол) но азвесь медаленыз.
Киев

Ки́ев () – Украиналэн шоркарез.
Шаерлэн политической, культурной, промышленной, вузкаронъя но транспортъя центрез. 
Киев сылэ Днепр шур дурын. Улӥсьёсыз — ог 4130 сюрс адями.
Мункачи, Бернат

Бе́рнат Му́нкачи () вордӥськиз 12 мартэ 1860 аре Австрия империысь Надьварад городын (али — Орадя кар Румыниын); кулӥз 21 сентябре 1937 аре Будапештын. венгер кылчи, этнограф, литературовед, фольклорист. Выжыезъя еврей; азьвыл фамилиез — "Мунк".
Венгриысь Наукая академиысь сотрудник, 360-лэсь ятыр ужъёслэн авторзы, та ужъёс пӧлын монографиос, статьяос, рецензиос, кылбугоръёс, венгер, манси, удмурт, бигер, осетин кылъёсъя но калыкъёслэн фольклорзылы но диалектологизылы сӥзем публикациос. 
1885 аре Мункачи Ватка но Уфа губерняосысь куать утемъёсы удмуртъёс доры вуылӥз. 1915–16 аръёсы Эстергом дорысь лагерьын (Венгриын) 25 пленэ шедем удмурт солдатъёслэсь фольклоръя-диалектологияя материалъёс люказ.
Мункачи шунды пуксён пал Европаысь учёнойёслы удмуртъёслэн этнографизы, фольклорзы, пӧртэм диалектъёссы сярысь узыр номырин мертаны луонтэм дуно фактической материал сётӥз.
Куритиба

Курити́ба (порутгал кылын Curitiba) — лышмор Бразилиысь кар, Парана федераци штатлэн шоркарез.
Коньсковоля

Коньсково́ля (поляк сямен "Końskowola", -я [kɔɲskɔ'vɔla]) — лымшор – шунды ӝужан пал Польшаын Пулави но Курув куспын интыяськем гурт, Коньсковоля гминалэн шоркарез (со гмина Люблин воеводствое пыре). Коньсковоля сылэ Курувка шур дурын. Улӥсьёсыз — .
Дуннеысь финн-угор калыкъёслэн конгрессы

Дуннеысь финн-угор калыкъёслэн конгрессы — урал калыкъёслэн улэм интыосысьтызы лыктэм адямиослэн ӧтчамзы. Люкаськыны кутскиз Кенешо Союз куашкам бере гинэ. Со сяна, дуннеысь финн-угорчиослэн конгрессылэсь со висъяське тани маин: финн-угорчиослэн конгрессазы люкасько наука ужасьёс, нош дуннеысь финн-угор калыкъёслэн конгрессазы вераськон мынэ политика но культура ужпумъёс сярысь.
Конгресслэн «Декларацияз» (1992) «Дуннеысь финн-угор калыкъёслэн конгрессы финн-угор но самоди калыкъёслэн представитель органзы луэ» шуыса гожтэмын ке но, солэн зэмос статусэз — огшоры общественной форумлэн кадь ик. Конгресс луэ площадка, кытын финн-угор но самоди калыкъёс быгато шараяны асьсэлэсь шуг-секытъёссэс но ӵошен соосты сэрттыны-пертчыны тыршо. Тросэз юанъёс герӟаськемын финн-угор кылъёсыз но культураосыз утёнэн но улӟытонэн, выжы но пичи луись калыкъёслэн правоосынызы.
Удмурт кун университет

Удмурт кун университе́т (УдГУ, азьло Удмурт кун педагогической институт, ӟуч сямен "Удмуртский государственный университет") — Ижкарысь вылӥ дышетсконни, 1931 арын кылдытэмын вал (1972 арозь Удмурт кун педагогия институт шуыса нимаськиз).
10 оштолэзе 1931 арын Удмурт кун педагогической институтлэн кылдэмез (УГПИ). 1958 арын УГПИ-ез куинетӥ категориысь кыкетӥ категорие выжто. Та дырысен аспирантура усьтӥське. 5 южтолэзе 1971 арын Удмурт кун педагогической институт Удмурт кун университет (вылӥ дышетсконни) нимаськыны кутске. Туннэ нуналлы Удмурт кун университет (вылӥ дышетсконни) – Удмуртиын тужгес но бадӟымез университет Вылӥ дышетсконни). Университетын (вылӥ дышетсконниын) 7 институт но 14 факультет, кытын 25 сюрс ятыр студентъёс дышетско но сюрс ятыр дышетӥсьес тыршо. Студентъёсты дышето куинь уровнея: бакалавриат, специалитет но магистратура. Университетлэн (вылӥ дышетсконнилэн) 7 корпусэз но 4 огъяулонниез вань.
Ӟуч кыл

Ӟуч кыл — славян кылъёс пӧлысь тужгес бадӟымез. Украин но белорус кылъёсын ӵош пыре шунды ӝужан пал славян кылъёслэн группаязы. Удмуртиын со кыл — официальной кыл (удмурт кылэн оградын).
Тиса

Ти́са (, , , ) — лымшор – шунды ӝужан пал Европаысь шур. Тиса паллян палась Дунае усе, отчы усись шуръёс пӧлын тужгес кузез луэ. Тисалэн потон интыез — Закарпатье улослэн шунды ӝужан палаз Сьӧд Тиса но Тӧдьы Тиса шуръёслэн огинэ луон интыязы).
Тисалэн кузьдалаез — 1 358 км, бассейнэзлэн площадез — 157 186 км2; Тиса, шорлыдын вераса, минутскын ог 800 м3 ву нуллыса вырӟытэ.
Кам

Кам — Россиысь но Европаысь бадӟым шур: бызе Удмуртилэн, Пермь шаерлэн, Киров улослэн но Татарилэн музъем вылтӥзы. Усе Волгае (Куйбышев водохранилищелэн Кам сюмаз). Кузьдалаезъя со Европаысь шуръёс пӧлын 7-тӥ интыын луэ.
Кам — Удмуртиысь тужгес но бадӟымез шур. Удмурт шаерлэн кунгожъёсаз со 215 иськем кузя бызе. Со пӧлысь 35 км шурлэн кутсконэзлы усе, кылемез 180 км — Камлэн шор люкетаз.
Кузьдалаез.
Россилэн кун ву реестрезъя Камлэн официальной кузьдалаез туннэ 1 805 иськем. Азьло, водохранилищеос лэсьтӥськытозь, шурлэн кузьдалаез 2030 иськем вал. Нош Волгаез Каме усись шурен лыдъясалзы ке, соку кузьдалаез ог 3800 иськем луысал.
Географиез.
Камлэн йылыз.
Шурлэн йылыз Удмуртилэн уйпалаз, Вылӥ Кам вырйылын кылле. Кам потэ ньыль ошмесысь, кудӥз интыяськемын Кез ёросысь Кулига черкогуртлэн пумаз. Собере со бызе уйшор но шунды пуксён пала Кез но Балезино ёросъёслэн уйпал музъемтӥзы. Удмуртиысь кошкыса, Кам Киров улослэн уйпал-шундыӝужан палтӥз бызе. Верхнекамской ёросын шур Пермь шаер пала кожа. Пермь шаерлэн Коми-Пермяк округаз Кам бызе шунды пуксён палась шунды ӝужан пала. Чердынь ёросын, Пильва шурен огазеяськыса, Кам лымшор палагес бызьыны кутске.
Оглом, шурлэн кутсконэз читыр-котыр луэ, тудвозьёсаз ӧртыос вань.
Шор Кам.
Вишераен валчеяськыса, Кам трос вуо шур луэ. Пермьысен Чайковск кар дорозь со бызе лымшор но шунды пуксён пала. Чайковскысь потэмез бере Кам, паськыт шурлы пӧрмыса, Удмуртие берытске. Удмурт шаерын со, лымшор пала ӧръяськыса, бызе Вотка, Завьял, Сарапул, Камбарка но Каракулино ёросъёслэн музъемъёстӥзы.
Камлэн уллапалыз.
Тӧдьы Камен огазе кариськыса, Кам Татарстанэ пыре. Отӥ со бызе 15 иськемозь паськыт нёжал кузя, шунды пуксён пала. Камлэн ӧрыз отын — 450—1200 метр пасьта, рукавъёслы ӵем вайяське. Татарстанысь Мамадыш ёросын, Нижнекамск карлэсь шунды пуксён палан Каме усе солэн тужгес но бадӟым бурпал притокез — Ватка шур.
Ченгешон: Кам яке Волга.
Кам луэ Волгалэн ваез (притокез) шуыса, зэмос факт сярысь кадь котькытын гожъямын. Со куспын та малпан наукалы ляб тупа. Камен Волгаен огазеяськыкузы, тросэзъя гидрографи тодметъёсъя ӵапак Кам луэ валтӥсез шур, нош Волгаез Камлэн тужгес но бадӟым ваеныз лыдъяно.
Зэм ик, Камлэн но Волгалэн валчеяськон интыязы Камлэн ву быдтонэз — 4300 м³/с, нош Волгалэн — 3100 м³/с. Волгалэн но Камлэн огазеяськонзы дорозь Кам ӧрлэн кузьдалаез луэ 2030 км, Волгалэн кузьдалаез 1390 км гинэ.
Камлэн йылызлэн ӝуждалаез — зарезьлэсь 335 метрлы вылӥын, нош Волгалэн йылызлэн ӝуждалаез — 228 метрлы гинэ. Волгалэн бассейнэзлэн шорлыдо но абсолютной ӝуждалаосыз Кам бассейнлэсь лапеггес, угось Камлэн бассейназ Урал гурезьёс интыяськемын.
Огазеяськымтэ шуръёслэсь ву люкаськон площадьёссэс ӵошатоно ке, соку гинэ Волга Камлэсь бадӟымгес луоз (658,9 сюрс км² но 536,9 сюрс км²). Со вие ик таӵе бадӟым площадьысь Волга 66,5 сюрс шурез гинэ огазе каре, нош Кам — 73,7 сюрссэ.
Ӟатча (Алнаш ёрос)

Ӟатча () — Алнаш ёросысь, «Ӟатча» муниципал кылдытэтысь черкогурт, интысьякемын 92 иськемын Ижкарлэсь, 55 иськемын Огырчилэсь но 22 иськемын Алнашлэсь. Татарстанлы матын. Улӥсьёсыз ог 2100 адями лыдъяське. Черкогуртын 1889-тӥ арысен санаторий вань.
Почталэн индэксэз: 427896.
Мишкольц

Ми́школьц (венгер сямен "Miskolc") Венгриысь кар. Уйшор-Венгриылэн самой бадӟым кар. Боршод-Абауй-Земплен меделэн (ёрослэн) центрез. Улӥсьёсыз 172 637 адями (2007).
Славян кылъёс

Славян кылъёс - индоевропа кылъёслэн семьяысьтызы огез ваез луо. Соос пӧлы пыро:
Силез кыл

Силез кыл славян кыл. Та кыл туж матын поляк кыллы. Ачиз нимыз "ślůnsko godka, ślůnski". 
Алфавит.
Силез кыллы ачиз алфавит ӧвӧл. Соос поляк кыллэн алфавитэз куто:
Aa Bb Cc Ćć Čč Dd Ee Ff Gg Hh Ii Jj Kk Ll Mm Nn Ńń Oo Pp Rr Řř Ss Śś Šš Tt Uu Ůů Ww Yy Zz Źź Žž
но: Ch Dz Dź Dž.
Сёрег

Сё́рег (венгер сямен "Szőreg", серб сямен "Сириг") — Венгриысь гурт, али — Сегедлэн оглюкетэз. Улӥсьёсыз пӧлын — венгеръёс (католикъёс; нимаз черксы вань) но сербъёс (православнойёс, нимаз черксы вань). Сёрег тодмо луэ вашкала дырысен. Сёрег дорын ортчиз Венгер бугыръяськонлэн (1848–1849) берпуметӥ ожмаськонъёсыз пӧлысь огез.
Сёрег гурт Сегедэн огазеямын вал 1973 аре. Али дырозь со туж тодмо луэ гыльсяська поттонэн. Котькуд гужем Сёрегын ортчыто Гыльсяська фестиваль.
Сёрегын вордӥськиз боксёр Джо Багнер (1950) (ӵошатсконъёсы пырылӥз Быдӟым Британилэн но Австралилэн флагъёс улазы).
Фаркаш, Берталан

Бе́рталан Фа́ркаш () — Венгриысь космонавт. Вордскемын 2 августэ 1949 аре. Ин сьӧры ветлӥз 1981 аре Кенешо Союзысь космонавтэн Валерий Кубасовен ӵош.
Скендинейвиен Мьюзик Груп

Скендине́йвиен Мью́зик Груп (англи сямен "Scandinavian Music Group") — Финляндиысь ансамбль.
Кылдытэмын 2001 арын, «Ультра Бра» группалэн куашкам бераз. Со группаын азьвыл шудэм Терхи Кокконен но Йоэль Меласниеми кылдытӥзы выль ансамбльзэс, «Скендинейвиен Мьюзик Груп» шуонэз.
Сулико (кырӟан)

Сулико́ — грузин но ӟуч калык кырӟан. Кылдытэмын «Сулико» кылбурезъя. Крезьгурез — (кылбурчилэн нылыз).
Удмурт кылэ но берыктэмын (берыктӥсез — Игнатий Гаврилов).
Кукмор ёрос

Кукмор ёрос — Татарстанысь ёрос. Центрез — Кукмор город.
Население.
2020-тӥ арлэн кутсконаз Кукмор ёросын улэ вал 50 840 мурт. Йӧскалык пуштросэз: 78,2 % бигеръёс, 5,5 % ӟучъёс, 14 % удмуртъёс, 1,6 % поръёс но 0,6 % мукет калыкъёс
Кралина, Надежда Петровна

Наде́жда Петро́вна Кра́лина (в. 1923) — Удмуртиысь фольклорист но литературовед, берыктӥсь. Филологи наукаосъя кандидат, Удмуртиысь кун премилэн лауреатэз.
Вордскемын туала Саратов улосысь Вольск карын. 1942 арысен Улэ Ижын. 1942–1946 аре дышетске Удмурт кун педагогика институтын ӟуч кылъя но литературая факультетын. Распределениея Каракулино черкогуртысь ёрос школае ужаны мынэ. 1948–1951 аръёсы — Ленинградысь Герцен нимо педагогикая институтлэн аспирантураяз. Кандидат луон диссертацизэ утем бере ужа Удмурт научно-исследовательской институтын, дас ар ӵоже кивалтэ литературая но фольклоръя люкетэныз. 1963–1985-тӥ аръёсы Надежда Кралина — Удмурт кун университетысь доцент.
Надежда Петровна Кралина — 50-лэсь уно научной ужъёслэн, газет-журнал бамъёсын печатласькем статьяослэн, нимаз книгаослэн авторзы.
Тужгес тодмоез гожъямъёсыз.
Надежда Петровна Кралина трос удмурт писательёслэсь прозаен гожтэм произведениоссэс ӟуч кылэ берыктиз. Соос полын Семён Самсоновлэн, Роман Валишинлэн, Генрих Перевощиковлэн, Григорий Симаковлэн но мукет удмурт писательёслэн гожъямъёссы.
Бехтерев, Сергей Львович

Серге́й Льво́вич Бе́хтерев — Удмуртиысь вашкала тодосчи (историк) но политолог, вашкала тодос (истори) тодосъя доктор, профессор, но мер удысчи. Со вордскиз 26 куарусёнэ (сентябре) 1964-тӥ арын Ижкарын. Со йылпумъяз Удмурт кун университет 1986-тӥ арын. Со Николай Быков ӵошен Ижкарлэсь куншетсэ но кунпуссэ кылдытӥз 1997-тӥ арын, со сяна 1997-тӥ арысен 2001-тӥ арозь Удмурт Элькунысь Кун Кенешлэн аппаратаз ужаз. 
2006-тӥ арысен Удмурт кун Университетын ужа.
Ustani bane

Ustani bane (Султы, бан!) — хорват калык кырӟан. Сӥземын Хорватиысь банлэн граф Карой Кун-Хедервари де Хедерварлэн венгеромытон политиказэ улонэ пыӵатыны кутскемезлы. Кырӟась вазиське Хорватиысь национальной геройлы, банлы граф Йосип Елачич фон Бужимлы. 
Кырӟанлэн текстэз.
codice_1Bilo je to godine, devetsto i treće,
Kad su našu Hrvatsku stigle nesreće.codice_1
Mađarske zastave digo Héderváry,
Silom hoće Hrvatsku da nam pomađari.
codice_1Ustani bane, Hrvatska te zove, zove,
Ustani bane Jelačiću!codice_1
codice_1Nema junaka, nema Hrvata,
Kao što je bio Jelačić ban.codice_1
A sada njega crna zemlja krije,
I zelena trava prekrila mu grob.
codice_1Ustani bane, Hrvatska te zove, zove,
Ustani bane Jelačiću!codice_1
Удмуртэ берыктон.
Со вал укмыстон куинетӥ аре,
Куке Хорватиямы вуизы шуг-секытъёс:
Хедервари ӝутӥз венгер флагъёсты,
Хорватиез кужмысь венгеромытэмез потэ.
Султы, бан, Хорватия тонэ ӧте, ӧте,
Султы, бан Елачич!
Ӧвӧл батыр, ӧвӧл хорват
Таӵеез, кыӵе вал бан Елачич.
Нош али сое соге сьӧд музъем,
Вож турын нош согиз солэсь шайгузэ.
Султы, бан, Хорватия тонэ ӧте, ӧте,
Султы, бан Елачич!
Кабо-Верде

Кабо-Верде Республика () — Африкаысь кун.
Интыяськемын Вож Муныр шормуӵъёс вылын. Территориезлэн быдӟалаез — 4033 км². Кабо-Вердеын 523 568 адями улэ (2012). Шоркарез — Прая.
Камерун

Камерун () — Африкаысь кун.
Солэн бускельёсыз — Нигерия, Конго Республика, Чад, Шор Африкаысь Республика, Габон но Экваториальной Гвинея. Территориезлэн быдӟалаез — 475 442 км². Камерунын ог 20 миллион адями улэ. Шоркарез — Яунде кар.
Кения

Кения () — Африкаысь кун.
Солэн бускельёсыз — Эфиопия, Сомали, Уганда, Лымшор Судан но Танзания. Территориезлэн быдӟалаез — 582 650 км². Кениын 44 миллион адями улэ. Шоркарез — Найроби.
Чернобров, Вадим Александрович

Вадим Александрович Чернобров (17-тӥ пӧсьтолэзе 1965 — 18-тӥ куартолэзе 2017) — Россиысь туж тодмо уфолог, аномальной явлениосты исследователь, криптобиолог, спелеолог, футуролог, «Космопоиск» калыккуспо научно-исследовательской огазеяськонлэн координаторез. Техника наукаосъя кандидат. Витьтонлэсь ятыр книгаослэн авторзы.
Улон сюресэз.
Вадим Чернобров вордӥськиз 17-тӥ июле 1965-тӥ аре Волгоград улосысь Жирновск карын. Школаез йылпумъяса со кошкиз совето армие, пограничной войскоосы. Армиысь берытскыку Мускоысь Орджоникидзе нимо авиационной институтэ (МАИ) дышетскыны пыриз, аэрокосмической факультетэ. Отын со дышетылӥз инсьӧр системаосты но ракетаосты лэсьтонэз. Институтэз йылпумъяса аэрокосмической инженер луиз. Собере Хруничев нимо заводын ужаз. Уйин 18-тӥ мае 2017-тӥ аре Мускоын секыт висён бере Вадим Чернобров улонысь кошкиз.
Деятельностез.
Институтын дышетскыку на Вадим студентъёсын ӵош инъяз группаез, кудӥз аномальной явлениосты эскерыны кутскиз. Группа походъёсы но экспедициосы мынылэмез вал СССР-ысь пӧртэм улосъёсын но кунгож сьӧрын. Берло, 1990-тӥ аръёсын, та группа пӧрмиз «Космопоиск» огазеяськонлы.
В. А. Чернобров «Космопоиск» ООНИО ӵошен ӧжыт тодмо криптофизической, аномальной явлениосты но мукет пограничной, прорывной направлениосты эскеризы басьтэм тодонъёсты азьланяз уже кутон понна.
Жирновск

Жирновск — Россиысь Волгоград улосысь кар, Жирновск ёрослэн административной центрез. Татын ог 16 сюрс адями улэ. Интыяськемын улослэн уйпалаз, Волгоградлэсь 320 иськемын.
Коморъёс

Коморъёс (яке Комор Шормуӵъёс, официальной нимзы — Комор Шормуӵъёслэн Союззы) — Африкаысь кун.
Интыяськемын Индийской океанысь Комор шормуӵъёс вылын, Мозамбик проливын, уйпал Мадагаскар но уйпал Мозамбик куспын. Территориезлэн быдӟалаез — 1862 км². Коморъёсын 806 153 адями улэ. Шоркарез — Морони.
Конго Демократической Республика

Конго Демократической Республика (, 1971-тӥ арысен 1997-тӥ арозь — Заир) — Африкаысь кун.
Солэн бускельёсыз — Руанда, Конго Республика, Шор Африкаысь Республика, Лымшор Судан, Уганда, Бурунди, Замбия, Ангола но Танзания. Территориезлэн быдӟалаез — 2 345 410 км². Конго Демократической Республикаын ог 77 миллион адями улэ. Шоркарез — Киншаса.
Конго Республика

Конго Республика () — Африкаысь кун.
Солэн бускельёсыз — Шор Африкаысь Республика, Конго Демократической Республика, Габон, Камерун но Ангола. Территориезлэн быдӟалаез — 342 000 км². Конго Республикаын 4 миллионлэсь ятыр адями улэ. Шоркарез — Браззавиль.
Кот-д’Ивуар

Кот-д’Ивуар () — Африкаысь кун.
Солэн бускельёсыз — Гвинея, Либерия, Мали, Буркина-Фасо но Гана. Территориезлэн быдӟалаез — 322 460 км². Кот-д’Ивуарын 23 миллионлэсь ятыр адями улэ. Шоркарез — Ямусукро.
Лесото

Лесото () — Африкаысь кун.
Лесото — кун-анклав, солэн одӥг гинэ бускелез луэ Лымшор Африкаысь Республика. Территориезлэн быдӟалаез — 30 355 км². Лесотоын ог кык миллион адями улэ. Шоркарез — Масеру.
Либерия

Либерия () — Африкаысь кун.
Солэн бускельёсыз — Сьерра-Леоне, Гвинея но Кот-д’Ивуар. Территориезлэн быдӟалаез — 111 369 км². Либериын ньыль миллионлэсь ятыр адями улэ. Шоркарез — Монровия.
Ливия

Ливия () — Африкаысь кун.
Солэн бускельёсыз — Египет, Судан, Чад, Нигер, Алжир но Тунис. Территориезлэн быдӟалаез — 1 759 541 км². Ливиын вить миллионлэсь ятыр адями улэ. Шоркарез — Триполи.
Мадагаскар

Мадагаскар Республика () — кун.
Интыяськемын Африка вӧзын, Мадагаскар шормуӵ вылын Индийской океанын. Территориезлэн быдӟалаез — 587 сюрс км². Мадагаскарын 24,2 миллион адями улэ. Шоркарез — Антананариву.
Малави

Малави (, 1964-тӥ арозь Ньясаленд шуыса нимаськиз) — Африкаысь кун.
Солэн бускельёсыз — Мозамбик, Замбия но Танзания. Территориезлэн быдӟалаез — 118 494 км². Малавиын 16 миллионлэсь ятыр адями улэ. Шоркарез — Лилонгве.
Мали

Мали () — Африкаысь кун.
Солэн бускельёсыз — Кот-д’Ивуар, Гвинея, Нигер, Мавритания, Буркина-Фасо, Алжир но Сенегал. Территориезлэн быдӟалаез — 1 240 192 км². Малиын ог 16 миллион адями улэ. Шоркарез — Бамако кар.
Мавритания

Мавритания () — Африкаысь кун.
Солэн бускельёсыз — Сенегал, Мали, Алжир но Ӝытпал Сахара. Территориезлэн быдӟалаез — 1 030 700 км². Мавританиын ог куинь миллион адями улэ. Шоркарез — Нуакшот.
Маврикий

Маврикий (, официальной нимыз — Маврикий Республика) — Африкаысь кун.
Республикае пыро Маврикий но Родригес шормуӵъёс, Каргадос-Карахос архипелаг, Агалега но эшшо туж трос пичи шормуӵъёс. Территориезлэн быдӟалаез — 2040 км². Маврикийын ог миллион адями улэ. Шоркарез — Порт-Луи.
Марокко

Марокко () — Африкаысь кун.
Солэн бускельёсыз — Алжир но Ӝытпал Сахара. Территориезлэн быдӟалаез — 446 550 км² (Ӝытпал Сахара ӵошен — 710 850 км²). Мароккоын 33 миллионлэсь ятыр адями улэ. Шоркарез — Рабат.
2018 ар

2018 ар — асьме эралэн 2018-тӥ арез.
Сюресъёслэн арзы Удмуртиын.
2019 ар

2019 ар — асьме эралэн 2019-тӥ арез.
Тазалыклэн арез Удмуртиын.
2022 ар

2022 ар — асьме эралэн 2022-тӥ арез.
Дышетонлэн арез Удмуртиын.